
	Nr.p.k.
	Projekta redakcija
	Iebildums / Priekšlikums
	Autors

	1.
	Noteikumu konsolidētā versija
5.2. tādas Kadastra informācijas sistēmā reģistrētas ēkas vai telpu grupas apvienošana vai sadalīšana, kurā nav veikta konstruktīva pārbūve, piemēram, starpsienu savstarpējā izvietojuma pārbūve, logu vai durvju aiļu izbūve;
	Iebildums
Būvniecības normatīvie akti paredz telpu grupu sadali un apvienošanu veikt vienkāršotā būvniecības procesā, pie tam daudzos gadījumos vienlaicīgi telpu grupām veicot arī lietošanas veida maiņu. Šo datu aktualizācija Kadastrā tiek īstenota balstoties uz citu regulējumu - skatīt Ministru kabineta 2012.gada 10.aprīlī noteikumu Nr.263 "Kadastra objekta reģistrācijas un kadastra datu aktualizācijas noteikumi" 3.2, 9.5., 29.2, 35.2.2., 35.2.3., 85.9., 85.9., 85.10., 86.2 u.c. punktus.
Lai vienkāršotos būvniecības procesus nesarežģītu un nevajadzīgi nepagarinātu ar Valsts zemes dienestā veicamajiem šo telpu grupu datu reģistrācijas vai aktualizācijas procesiem veicot telpu grupu apsekošanu apvidū vai izgatavojot kadastrālās uzmērīšanas lietu, Ministru kabineta 2023.gada 7.marta noteikumu Nr.116 “Būvju kadastrālās uzmērīšanas noteikumi” 5.2.apakšpunktā un 91.punktā lūdzam svītrot vārdus “vai telpu grupas”.
Piedāvātā redakcija
5.2. tādas Kadastra informācijas sistēmā reģistrētas ēkas vai telpu grupas apvienošana vai sadalīšana, kurā nav veikta konstruktīva pārbūve, piemēram, starpsienu savstarpējā izvietojuma pārbūve, logu vai durvju aiļu izbūve;
	Mārtiņš Riežnieks (EM)

	2.
	Noteikumu konsolidētā versija
6.2. datus par Kadastra informācijas sistēmā reģistrēto ēkas konstruktīvo elementu vai fasādes apdares materiāliem (2. pielikums) vai ēkas vērtējumu (3. pielikums).
	Iebildums
Lūdzam 6.2.apakšpunktu izteikt savādāk vai arī tā piemērošanu anotācijā skaidrot tā, lai telpu grupas kadastra datu aktualizēšanas gadījumā 6.2.apakšpunkts nenozīmētu telpu grupas datu aktualizēšanu veikt tikai ar apsekošanu, jo apvidū ir jāiegūst dati par fasādes apdares materiālu. Pretējā gadījumā regulējumu var saprast kā nosacījumu -  ja Kadastrā nav reģistrēta informācija par fasādes apdares materiālu (dati, kas Kadastrā pašlaik netiek reģistrēti), tad telpu grupas datu aktualizācijas ir veicama tikai apsekojot objektu.
Turklāt, ja projekta 6.2.apakšpunktu skata kopā ar regulējumu 44.punktā, tad ir secināms, ka fasādes apdares materiāls ir nosakāms arī no dokumentācijas, līdz ar to attiecīgās informācijas iegūšanas nepieciešamība nav uzskatāma par kritēriju, lai noteiktu pienākumu kadastra datu aktualizēšanu veikt tikai apsekojot objektu pat tad, ja objekts ir ēka. Šī iemesla dēļ ierosinām 6.2.apakšpunktā veikt atsauci tikai uz ēkas vērtējumu (3.pielikums), bet konstruktīvo elementu vai fasādes apdares materiālu (2. pielikums) aktualizāciju pieļaut arī bez apsekošanas (tā, kā to paredz 44.punkts).
Piedāvātā redakcija
6.2. datus par Kadastra informācijas sistēmā reģistrēto ēkas konstruktīvo elementu vai fasādes apdares materiāliem (2. pielikums) vai ēkas vērtējumu (3. pielikums).
	Mārtiņš Riežnieks (EM)

	3.
	Noteikumu konsolidētā versija
7.6.4. ierosinātāja parakstītu dokumentu ar informāciju par ēkas labiekārtojumiem un konstruktīvo elementu materiāliem, ja šāda informācija nav pieejama vai atšķiras no būvniecības informācijas sistēmā norādītās informācijas.
	Iebildums
Noteikumu 7.6.4.apakšpunktā ir norāde uz iegūstamajiem datiem par konstruktīvo elementu materiāliem, bet nav norāde iegūstamajiem datiem par fasādes apdares materiālu.
Lūdzam 7.6.punktu vai anotācijā 7.6.punktā un 44.punktā noteiktā regulējuma piemērošanu skaidrot kā situācijās, kurās fasādes apdares materiāla noteikšana, ir veicama tikai no dokumentiem (bez apsekošanas).
Piedāvātā redakcija
7.6.4. ierosinātāja parakstītu dokumentu ar informāciju par ēkas labiekārtojumiem un konstruktīvo elementu materiāliem un fasādes apdares materiālu, ja šāda informācija nav pieejama vai atšķiras no būvniecības informācijas sistēmā norādītās informācijas.
	Mārtiņš Riežnieks (EM)

	4.
	Noteikumu konsolidētā versija
44. Ja ēkas konstruktīvā elementa vai fasādes apdares materiāla noteikšana apsekošanas brīdī nav iespējama tehnisku vai drošības apsvērumu dēļ, kas saistīti ar ēkas tehnisko uzbūvi un nav saistīti ar šo noteikumu 26.5.1. apakšpunktā minētajiem apstākļiem, tos nosaka atbilstoši šo noteikumu 7.1. apakšpunktā minētajiem dokumentiem, akta par būves pieņemšanu ekspluatācijā, iepriekšējās būves kadastrālās uzmērīšanas lietā vai citā dokumentā norādītajam būvmateriālam, bet, ja dokumentu nav, atbilstoši ierosinātāja sniegtajai informācijai.
	Iebildums
Iebilstam 44.punktā ietvertajam principam, ka Kadastrā līdz šim neuzkrātu fasādes apdares materiālu datu iegūšana ir veicama tikai apsekošanas rezultātā, bet dokumentu izmantošana pieļaujama izņēmuma situācijās. Uzskatām, ka principam ir jābūt otrādam - pēc noklusējuma šo informāciju būtu jāiegūst no dokumentiem, bet, ja tiek veikta apsekošana, tad vērtējot arī apsekošanā iegūto informāciju.
Ņemot vērā, ka 2.pielikums nosaka "materiālu", ierosinām 44.punkta redakcijā izvairīties no cita termina (būvmateriāls) izmantošanas.
 
Piedāvātā redakcija
44. Ēkas konstruktīvā elementa vai fasādes apdares materiālu nosaka atbilstoši šo noteikumu 7.1. apakšpunktā minētajiem dokumentiem, akta par būves pieņemšanu ekspluatācijā, iepriekšējās būves kadastrālās uzmērīšanas lietā vai citā dokumentā norādītās informācijai, bet ja tiek veikta apsekošana, tad ņemot vērā arī apsekošanā iegūto informāciju.
	Mārtiņš Riežnieks (EM)

	5.
	Noteikumu konsolidētā versija
45. Ja ēkas un tās konstruktīvo elementu un fasādes apdares konstatācijas gads nav reģistrēts Kadastra informācijas sistēmā vai ēkas konstruktīvā elementa vai fasādes apdares materiāls ir mainīts, pārbūvēts vai atjaunots, to noskaidro ēkas vai telpu grupas kadastrālajā uzmērīšanā vai ēkas atsevišķā kadastrālās uzmērīšanas darbībā ar apsekošanu apvidū un reģistrē Kadastra informācijas sistēmā atbilstoši šo noteikumu 47. punktam.
	Iebildums
Iebilstam 45.punktā ietvertajai nozīmei daļā, kas paredz fasādes apdares konstatācijas gada un materiāla iegūšanu tikai ar apsekošanu apvidū. Ja punkta nozīme tāda nav, tad precizēt, lai tas būtu labāk saprotams. Fasādes apdares konstatācijas gads un materiāls līdz šim netika reģistrēts, tātad Kadastrā šo datu nav un punkta nozīmi var saprast arī tā, ka praktiski ikvienas ēkas un telpu grupas datu aktualizēšanas ir iespējama tika apsekojot. Tam iebilstam.
Piedāvātā redakcija
-
	Mārtiņš Riežnieks (EM)

	6.
	Noteikumu konsolidētā versija
69.12. šo noteikumu 5.4. apakšpunktā minētajā gadījumā – galvenos ēkas apjoma rādītājus, apbūves plānu, ēkas stāva plānu, labiekārtojumus, ēkas konstruktīvo elementu materiālus, ēkas fotoattēlus.
	Iebildums
Arī ēkas fasādes apdares materiāls nosakāms no tiem pašiem dokumentiem, no kuriem nosaka konstruktīvo elementu materiālu.
Piedāvātā redakcija
69.12. šo noteikumu 5.4. apakšpunktā minētajā gadījumā – galvenos ēkas apjoma rādītājus, apbūves plānu, ēkas stāva plānu, labiekārtojumus, ēkas konstruktīvo elementu un fasādes apdares materiālus, ēkas fotoattēlus.
	Mārtiņš Riežnieks (EM)

	7.
	Noteikumu konsolidētā versija
91. Pamatojoties uz šo noteikumu 7.1. apakšpunktā minēto dokumentu, Kadastra informācijas sistēmā reģistrētu ēku vai telpu grupu var sadalīt vai apvienot, neapsekojot apvidū, ja ir izpildīti visi šie nosacījumi:
	Iebildums
Būvniecības normatīvie akti paredz telpu grupu sadali un apvienošanu veikt vienkāršotā būvniecības procesā, pie tam daudzos gadījumos vienlaicīgi telpu grupām veicot arī lietošanas veida maiņu. Šo datu aktualizācija Kadastrā tiek īstenota balstoties uz citu regulējumu - skatīt Ministru kabineta 2012.gada 10.aprīlī noteikumu Nr.263 "Kadastra objekta reģistrācijas un kadastra datu aktualizācijas noteikumi" 3.2, 9.5., 29.2, 35.2.2., 35.2.3., 85.9., 85.9., 85.10., 86.2 u.c. punktus.
Lai vienkāršotos būvniecības procesus nesarežģītu un nevajadzīgi nepagarinātu ar Valsts zemes dienestā veicamajiem šo telpu grupu datu reģistrācijas vai aktualizācijas procesiem veicot telpu grupu apsekošanu apvidū vai izgatavojot kadastrālās uzmērīšanas lietu, Ministru kabineta 2023.gada 7.marta noteikumu Nr.116 “Būvju kadastrālās uzmērīšanas noteikumi” 5.2.apakšpunktā un 91.punktā lūdzam svītrot vārdus “vai telpu grupas”.
Piedāvātā redakcija
91. Pamatojoties uz šo noteikumu 7.1. apakšpunktā minēto dokumentu, Kadastra informācijas sistēmā reģistrētu ēku vai telpu grupu var sadalīt vai apvienot, neapsekojot apvidū, ja ir izpildīti visi šie nosacījumi:
	Mārtiņš Riežnieks (EM)



